දේවාලයකින් රෝගයකට ප්‍රතිකාර ලබා ගැනීමෙන් අනතුරුව කාන්තාවක් මියගිය බව පැවසෙන සිද්ධියක් සම්බන්ධයෙන්  අකුරැස්ස පොලීසිය පරීක්ෂක ආරම්භකර තිබෙනවා.මෙසේ මියගොස් ඇත්තේ මාතර,කිරිමැටිමුල්ල, ප්‍රදේශයේ පදිංචි 57 හැවිරිදි කාන්තාවක්.රෝගී තත්වයක් සදහා ඇය මීට දින තුනකට පෙර දේවාලයන් ඖෂධ ලබාගෙන ඇති බවයි ඇයගේ ඥාතීන් පවසන්නේ.එම ඖෂධ පානයෙන් ඇතිවූ අසාත්මිකතාවයක් මත  මාතර මහා රෝහලේ ප්‍රතිකාර ලබමින් සිටියදී  ඇය ඊයේ (20)  මියගොස් තිබෙනවා.ඖෂධ ලෙස ඇයට පොල්තෙල් සහිත පානයක් අදාල දේවාලයන් ලබාදී ඇති  බවට  ඇයගේ  වැඩිමහල් පුත්‍රයා චෝදනා කරනවා.දේවාලය පවත්වාගෙන ගිය සැකකාර කාන්තාව අකුරැස්ස පොලීසය විසින්  අත්අඩංගුවට ගෙන තිබෙනවා.;අද (21) මාතර වැඩ බලන මහේස්ත්‍රත්වරයා දේවාලය වෙත පැමිණ ස්ථානීය පරීක්ෂාවක් සිදුකර ඇති බව අප වාර්තාකරු පැවසුවා.